Број: 03-693/14

Датум: 18.11.2014. године

На основу члана 170. став 1. тачка д. Закона о тржишту хартија од вриједности („Службени гласник Републике Српске“, број 92/06, 34/09, 30/12, 59/13 и 108/13), члана 9. Правилника о условима и поступку претварања затвореног акционарског друштва у отворено, односно отвореног акционарског друштва у затворено и промјени правне форме акционарског друштва („Службени гласник Републике Српске“ број 59/10, 60/12, 117/12) и чланa 125. Правила Бањалучке берзе 01-УО-756/12 од 16.11.2012. године и 01-УО-537/14 од 05.09.2014. године, директор Берзе доноси

**Р Ј Е Ш Е Њ Е**

**о привременом заустављању трговања**

1. ПРИВРЕМЕНО СЕ ЗАУСТАВЉА трговање хартијама од вриједности ознаке VIDU-R-A емитента ГП Херц градња а.д. Билећа.
2. Мјера из тачке 1. се примјењује до окончања поступка, а најдуже до 01.12.2014. године.
3. Рјешење ступа на снагу даном доношења.

**О б р а з л о ж е њ е**

Емитент из тачке 1. диспозитива је доставио Бањалучкој берзи Одлуку о промјени правне форме ГП Херц градња а.д. Билећа у друштво са ограниченом одговорношћу. Чланом 9. ст. 2. и 3. Правилника о условима и поступку претварања затвореног акционарског друштва у отворено, односно отвореног акционарског друштва у затворено и промјени правне форме акционарског друштва између осталог прописано је да ће берза, након добијања одлуке о промјени правне форме, одлучити да ли ће зауставити трговање до окончања поступка.

 ДИРЕКТОР

 Милан Божић

ПРАВНА ПОУКА:

Против овог рјешења дозвољена је жалба Комисији за хартије од вриједности РС у року од осам (8) дана од дана пријема рјешења (члан 173. став 3. Закона о тржишту хартија од вриједности).

Достављено:

* Комисији за хартије од вриједности Републике Српске
* Члановима берзе
* Емитенту
* Архиви